b'\n_START_ARTICLE_\nPatrick Kristensen\n_START_SECTION_\nBaggrund\n_START_PARAGRAPH_\nHan er s\xc3\xb8n af den tidligere AaB-, AGF- og Silkeborg-spiller, Ole Kristensen._NEWLINE_Patrick Kristensen boede i Storvorde n\xc3\xa6r Aalborg indtil 2006 og gik p\xc3\xa5 Tofth\xc3\xb8jskolen i Storvorde.\n_START_SECTION_\nKarriere\n_START_PARAGRAPH_\nHan spillede i Storvorde-Sejlflod Boldklub, indtil han som drengespiller skiftede til AaB.\n_START_SECTION_\nAaB\n_START_PARAGRAPH_\nPatrick Kristensen debuterede 26. oktober 2005 i en Superliga-kamp mod Odense Boldklub, der endte 0-2 til g\xc3\xa6sterne fra AaB. Han scorede i samme kamp sit f\xc3\xb8rste m\xc3\xa5l for AaB. I sin debuts\xc3\xa6son spillede han to kampe, begge fra start. Debuten som spiller for f\xc3\xb8rsteholdet kom overraskende, og han havde p\xc3\xa5 dav\xc3\xa6rende tidspunkt kun tr\xc3\xa6net en enkelt gang med f\xc3\xb8rsteholdstruppen. Den efterf\xc3\xb8lgende s\xc3\xa6son gav flere optr\xc3\xa6dender for f\xc3\xb8rsteholdet, og endte ved s\xc3\xa6sonens udgang med at have spillet 11 kampe, hvoraf de ni af dem som indskifter, med et m\xc3\xa5l og to assister til f\xc3\xb8lge._NEWLINE_I de efterf\xc3\xb8lgende s\xc3\xa6soner spillede Patrick Kristensen flere og flere kampe, og bed sig fast som en del af truppen. Han vandt sammen med AaB det danske mesterskab i fodbold i 2007-08. I oktober 2008 underskrev Kristensen en 1-\xc3\xa5rig forl\xc3\xa6ngelse. Patrick Kristensen skrev igen i sommeren 2009 under p\xc3\xa5 en forl\xc3\xa6ngelse af sin kontrakt, der varede i fire \xc3\xa5r mere. Patrick Kristensen spillede i s\xc3\xa6sonerne omkring hans forl\xc3\xa6ngelse regelm\xc3\xa6ssigt, i s\xc3\xa6sonen 2009/10 med 10 kampe fra start og 11 som indskifter. _NEWLINE_Patrick Kristensen forl\xc3\xa6ngede sin kontrakt igen i for\xc3\xa5ret 2013, s\xc3\xa5 den nu l\xc3\xb8ber frem til 30. juni 2016, som igen den 7. januar 2016 blev forl\xc3\xa6nget frem til 30. juni 2018.'